open-index/open-wikipedia-markdown huggingface dataset:
Huulet

**Huulet** () ovat ihmisen ja monien muiden nisäkkäiden pehmeä suun ympäristö, joka koostuu poikkijuovaisesta lihaskudoksesta.

Huulet jakautuvat ylähuuleen () ja alahuuleen (), joka on tavallisesti ylähuulta isompi.

Huulten ihossa ei ole melanosyyttiä, minkä johdosta verisuonet näkyvät selkeästi läpi ja huulet näyttävät väriltään punaisilta. 

Huulia käytetään ravinnon nauttimisen apuna. Niiden avulla myös tuotetaan useita jokapäiväisessä elämässä tarvittavia äänteitä. Huulilla myös osaltaan ilmaistaan erilaisia tunnetiloja. Ylöspäin osoittavat suupielet kertovat iloisuudesta ja hyvästä mielestä. Huulissa on myös paljon hermopäätteitä, mikä tekee niistä hyvin tuntoherkän alueen. Eräs merkittävä hellyyden ja rakkauden osoittamisen muoto, suudelma, toteutetaan huulilla. Monissa kulttuureissa punaiset, turpeat ja symmetriset huulet ovat naisellisuuden symboli. Huulipunaa käytetään yleisesti korostamaan vaikutelmaa, samoin kuin erilaisia kirurgisia operaatioita.

## Lähteet
*

### Viitteet
Desimeroitumisaika

**Desimeroitumisaika** eli **D-arvo** on se aika, joka tarvitaan alentamaan elävien mikrobien määrää 90 prosentilla, eli kymmenesosaan alkuperäisestä tietyssä lämpötilassa.  D-arvon alaindeksinä käytetään sitä lämpötilaa (celsiusasteina), jossa kyseinen D-arvo saavutetaan. Yleensä referenssilämpötilana käytetään 121 °C, jolloin alaindeksiä ei yleensä merkitä.

Esimerkiksi *[[Geobacillus stearothermophilus]]* -bakteerin itiöiden määrä vähenee kymmenesosaan alkuperäisestä autoklaavikäsittelyssä, 121 °C:n lämpötilassa 2 minuutissa, mutta jos lämpötila nostetaan 134 °C:seen lyhenee tuo aika 15 sekuntiin. Bakteerin D-arvot ovat siten D121 = 2 min (tai koska kyseessä on referenssilämpötila, pelkästään D = 2 min) ja D134 = 15 sek. D-arvoa käytetään kun mitoitetaan tarvittavaa sterilointikäsittelyn kestoa. D-arvo on ominainen ja erilainen jokaiselle mikrobille. Erityisen korkea D-arvo on itiöillä.
Eino Ripatti

**Eino Juhana Ripatti** (25. joulukuuta 1920 Sääminki – 18. heinäkuuta 1965 Helsinki) oli kapteeni ja Mannerheim-ristin ritari numero 146. Ripatin vanhemmat olivat mylläri Kalle Juhana Ripatti ja Hilda Maria Väänänen. Ripatti sai Mannerheim-ristin 12. heinäkuuta 1944 ollessaan vänrikkinä JR 7:ssä. Toisen maailmansodan aikana Ripatti toimi kiväärijoukkueen varajohtajana, joukkueen johtajana, vääpelinä ja teki väijytys- sekä tiedustelupartiointia.

Rintamatoverit kuvaavat Ripattia esimerkilliseksi esimieheksi. Hän olikin hyökkäystilanteissa yleensä ensimmäisenä. Sodan loppupuolella hän haavoittui jalkaan panssarivaunujen tulesta.

## Lähteet
* 
* 
**Suomen puolesta*, Mannerheim-ristin ritarit 1941–1945, Ilmari Hurmerinta ja Jukka Viitanen (toim). Saarijärvi 1994.
* Päämajamuseo – Mannerheim ristin ritarit (arkistoitu versio)
* Henkilökuvaus (arkistoitu versio)
Kata (täsmennyssivu)

**Kata** voi viitata seuraaviin:
*kata, kamppailulajien harjoittelumuoto
*Kata, säteilyturvallisuuslaitteita valmistava ja tarkastava yritys
*Kata, naisen etunimi
*Kata International LTD, israelilainen yhtiö
*Kata, kylä Thaimaassa
Liktori

**Liktori** () oli Rooman valtakunnassa korkean virkamiehen palveluksessa oleva henkilö, jonka pääasiallisena tehtävänä oli suojella päämiestään sekä toimeenpanna näiden antamia määräyksiä. Liktorit olivat usein vapautettuja orjia, jotka oli myös vapautettu asepalveluksesta. Roomassa liktorit käyttivät toogaa, kaupungin ulkopuolella punaista viittaa (). Hautajaisissa liktoreilla oli musta asu. Liktorit kantoivat punaisilla nauhoilla kiedottua vitsakimppua (), johon oli Rooman kaupungin ulkopuolella kiinnitetty lisäksi imperiumin eli käskyvallan merkiksi kirves ().

Liktoreita oli jo Rooman kuningasvallan aikana, ja virka on mahdollisesti omaksuttu etruskeilta. Keisareilla oli alun perin 12 liktoria, Domitianuksesta lähtien 24. Diktaattoreilla oli myös 24 liktoria, konsuleilla 12, preettoreilla 6, legaateilla 5 ja papeilla yksi.

## Lähteet
* Paavo Castrén ja Leena Pietilä-Castrén: Antiikin käsikirja. Otava, 2000. 

### Viitteet
Claren kreivikunta

**Claren kreivikunta** () on Irlannin tasavallan kreivikunta Munsterin historiallisessa provinssissa maan länsirannikolla. Kreivikunnassa on 118&nbsp;627 asukasta (vuonna 2016) ja sen pinta-ala on 3&nbsp;159,18 neliökilometriä.

Claressa sijaitsevat muun muassa Ennisin, Shannonin ja Kilrushin kaupungit. Kreivikunnan etelärajana on Shannonjoki. Sen länsiosassa on Burrenin karstialue. 

## Lähteet

## Aiheesta muualla

*Kreivikunnan internetsivut
ODBC

**ODBC** () on standardoitu ohjelmointirajapinta tietokantajärjestelmille. Rajapinta on riippumaton ohjelmointikielestä, tietokantajärjestelmästä tai käyttöjärjestelmästä.

ODBC-ajuri on väliohjelmisto, jonka kautta ohjelmat voivat välittää esimerkiksi SQL-lauseita ja tietoa sovellusohjelman ja tietokantaohjelmiston välillä.

Ennen ODBC:tä The Open Groupin Call Level Interface (CLI) oli *[[de facto]]* -standardi käyttää tietokantaa C- ja COBOL-kielillä tehdyistä ohjelmista.

## Lähteet

## Aiheesta muualla
* Microsoftin Data Access -rajapinnan historia
Paalu

**Paalu** on rakennustekniikassa käytettävä kantava rakenne, jolla tuetaan perustuksia tai tiepenkereitä. Kantavana rakenteena paalu voi ottaa vastaan puristus- ja taivutusrasituksia, joskus myös vetoa.

Paalut voivat olla betonia, terästä tai puuta.  Betonipaaluja käytetään eniten uusien talojen tuennassa ja teiden pengerpaalutuksena. Peruskallioon paalutettaessa paalu varustetaan kalliokärjellä. Puupaaluja käytetään vain pengerpaaluina, jos betonipaalua ei tarvita.  Teräspaaluja käytetään sekä suurissa siltakohteissa (suurpaalu) että pientalorakentamiseen ja perustusten vahvistamiseen (mikropaalu).

Paalujatkos asennetaan betonipaaluun valun yhteydessä. Jatkoksen avulla yksittäiset paalut liitetään toisiinsa paalutuksen yhteydessä. Yksittäisen jatkamattoman betonipaalun enimmäispituus on 15 metriä.

## Toimintatapa
Paalut jaetaan toimintaperiaatteensa mukaan kolmeen ryhmään: tukipaaluihin, kitkapaaluihin ja koheesiopaaluihin. Tukipaalut upotetaan kallion pintaan tai kiinteään pohjakerrokseen, johon ne kärjen välityksellä siirtävät yläpuoliset kuormat. Kitkapaalujen toiminta perustuu paalun vaipan ja maan väliseen kitkaan, kun taas koheesiopaalujen toiminta perustuu vaipan ja maan väliseen adheesioon.

## Paalutyyppejä
* Mikropaalu
* Kaivinpaalu
* Franki-paalu
* Vibrex-paalu
* Ruuvipaalu

## Lähteet
Markus Steinhöfer

**Markus Steinhöfer** (s. 7. maaliskuuta 1986) on saksalainen jalkapalloilija, joka edustaa FC Baselia.

DSC Weißenburgin kasvatti siirtyi FC Bayern Müncheniin vuonna 2002 1. FC Nürnbergistä. Steinhöfer pelasi lähinnä Bayernin reservijoukkueessa ennen siirtymistään Itävallan Bundesliigan FC Red Bull Salzburgiin kesällä 2006.

Steinhöfer on pelannut Saksan paidassa 20 nuorten maaottelua.

## Seurat
*  DSC Weißenburg
*  TSV Roth
*  1. FC Nürnberg
*  2002–2006 FC Bayern München
*  2006–2008 FC Red Bull Salzburg
*  2008–2009 Eintracht Frankfurt
*  2010 1. FC Kaiserslautern
*  2010–2011 Eintracht Frankfurt
*  2011– FC Basel

## Meriitit

* Saksan alle 19-vuotiaiden mestaruus 2004
* Saksan Regionalliga Südin mestaruus 2004
* Itävallan mestaruus 2007

## Lähteet
Tipperaryn kreivikunta

**Tipperaryn kreivikunta** (, ) on Irlannin tasavallan kreivikunta Munsterin historiallisessa provinssissa maan eteläosassa. Kreivikunnassa on 160&nbsp;441 asukasta (vuonna 2016) ja sen pinta-ala on 4&nbsp;247,95 neliökilometriä. 

Kreivikunta on saanut nimensä Tipperaryn kaupungilta. Se tunnetaan esimerkiksi laulusta ”It’s a Long Way to Tipperary”, jota tipperarylaiset sotamiehet lauloivat ensimmäisessä maailmansodassa.

## Lähteet

## Aiheesta muualla

*Kreivikunnan internetsivut
Sana (täsmennyssivu)

**Sana** on:

* sana, kielen kirjoitettu tai puhuttu yksikkö
* sana, tietotekniikassa 8–128-bittinen binäärinen tietoalkio, joka koostuu 8-bittisistä tavuista
* Sanan kunta Haute-Garoten departementissa, Ranskassa.
* Sanan kunta Malissa
* Saná, kylä Kreikassa
* Sana, joki Bosniassa
* Sana, pakistanilainen näyttelijä
* Sana, kristillinen viikkolehti
* Sana, Mikkelissä vuosina 1910–1914 ilmestynyt kulttuurilehti
* kristinuskossa Jumalan Sana, joka on Pyhän kolminaisuuden toinen persoona, Jeesus Kristus. Tässä merkityksessä käytettynä "sana" on käännös kreikan kielen sanasta logos. Termiä Jumalan Sana käytetään myös Raamatusta.

## Henkilöitä
* Elina Sana (s. 1947), suomalainen tutkija, toimittaja, tietokirjailija ja ihmisoikeusaktivisti
* Sana Minatozaki (s. 1996), japanilainen laulaja, Twice-yhtyeen jäsen
* Tobias Sana (s. 1989), ruotsalainen jalkapalloilija
* Sana, oik. *Sanna Rönnberg* (s. 1990), suomalainen pop- ja rap-artisti.

## Katso myös
* Sanaa, Jemenin pääkaupunki
* Sanat, lauluyhtye Rajattoman albumi
DMSP

**DMSP** (*Defense Meteorological Satellite Program*) on Yhdysvaltain ilmavoimien sääsatelliittiohjelma, joka valvoo säätilaa ja tekee meren- ja avaruussään mittauksia.

## Aiheesta muualla
* NOAA 
* Air Force Fact Sheet
Waterfordin kreivikunta

**Waterfordin kreivikunta** () on Irlannin tasavallan kreivikunta Munsterin historiallisessa provinssissa maan etelärannikolla. Kreivikunnassa on 116&nbsp;401 asukasta (vuonna 2016) ja sen pinta-ala on 1&nbsp;835,57 neliökilometriä.

Kreivikunnan pääkaupunki ja suurin kaupunki on Waterford, jolta se on saanut nimensä. 

## Lähteet

## Aiheesta muualla
Wicklow’n kreivikunta

**Wicklow’n kreivikunta** () on Irlannin tasavallan kreivikunta Leinsterin historiallisessa provinssissa. Se sijaitsee maan itärannikolla pääkaupunki Dublinin eteläpuolella. Kreivikunnassa on 142&nbsp;332 asukasta (vuonna 2016) ja sen pinta-ala on 1&nbsp;999,5 neliökilometriä.

Wicklow’n kreivikunnassa sijaitsevat Wicklowvuoret (Wicklow Mountains), jotka näkyvät Dublinista etelään päin katsottaessa. Wicklow’n pääkaupunki on samaa nimeä kantava Wicklow’n kaupunki, mutta kreivikunnan suurin kaupunki on kuitenkin Bray, joka sijaitsee rannikolla. Braysta on hyvät yhteydet Dubliniin DART-junan ansiosta.

## Lähteet

## Aiheesta muualla

*Kreivikunnan internetsivut
Carlow’n kreivikunta

**Carlow’n kreivikunta** (, ) on Irlannin tasavallan kreivikunta Leinsterin historiallisessa provinssissa maan kaakkoisosassa Dublinin eteläpuolella. Kreivikunnassa on 56&nbsp;875 asukasta (vuonna 2016) ja sen pinta-ala on 894,76 neliökilometriä.

## Lähteet

## Aiheesta muualla

*Kreivikunnan internetsivut
Curtiss P-1 Hawk

**Curtiss P-1 Hawk** oli ensimmäinen P (*Pursuit*, "takaa-ajaja" tai "ahdistaja") -tunnuksella merkitty Yhdysvaltain armeijan kaksitasoinen hävittäjälentokone; aiemmin käytettiin PW (*Pursuit, single seat, Water-cooled engine*, "takaa-ajaja" tai "ahdistaja", yksipaikkainen, vesijäähdytetty) tunnusta. P-1 oli Curtiss XPW-8B:n tuotantoversio; kone voitti lentokilpailun Boeing XPW-9:ää vastaan heinäkuussa 1924. Ensimmäinen P-1, sarjanumero 25-410, toimitettiin 17. elokuuta 1925. Koneita valmistettiin kaikkiaan noin 115 kappaletta ja ne olivat palveluskäytössä vuoteen 1930.

## Tekniset tiedot (P-1B)

## Lähteet

## Aiheesta muualla

*P-1 sivu National Museum of the United States Air Force 
*Joe Baugherin Curtiss PW-8/P-1 Hawk historiasivu
Andrei Tupolev

**Andrei Nikolajevitš Tupolev** (, 10. marraskuuta 1888 Pustomazovo, Venäjän keisarikunta – 23. joulukuuta 1972 Moskova, Neuvostoliitto) oli uraauurtava venäläissyntyinen neuvostoliittolainen lentokoneinsinööri ja -suunnittelija.

Hänen suunnittelemistaan lentokoneista kuuluisimpia ovat Tupolev Tu-134 ja Tupolev Tu-154. Uransa aikana hän suunnitteli 100 lentokonetta, joista 78 sai jonkin ilmailun maailmanennätyksen. Hänet valittiin kunniajäseneksi muun muassa englantilaiseen Royal Aeronautical Societyyn ja American Institute of Aeronautics and Astronauticsiin.

Hän oli Moskovassa toimivan virtausmekaniikan instituutin (TsAGI) johtaja vuodesta 1929 kuolemaansa asti (1972). Tämä suunnittelutoimisto, joka tunnettiin myöhemmin nimellä OAO Tupolev, suunnitteli pääosin pommitus- ja matkustajalentokoneita. Hänen pommikoneistaan kuuluisin lienee Tupolev Tu-95, pitkän matkan strateginen pommikone. Varhaiset Tupolevin suunnittelemat lentokoneet kulkivat hänen nimikirjaimillaan: ANT-numero. 

Tupolev pidätettiin vuonna 1937 yhdessä Vladimir Petljakovin kanssa. Syyte oli ajan tyyliin mielikuvituksellinen: yritys perustaa venäläinen fasistinen puolue. Vuonna 1939 hänet siirrettiin Bolševon vankilaan Moskovan lähelle. Se oli NKVD:in šaraška-tyyppinen vankileiri, joka oli erityisesti tarkoitettu lentokoneinsinööreille. Useat Tupolevin kollegat olivat tällöin jo töissä kyseisellä leirillä. Leiri siirrettiin Moskovaan ja sai kutsumanimen ”Tupolevka”. Muodollisesti Tupolev tuomittiin vuonna 1940 kymmenen vuoden vankeuteen, mutta hänet vapautettiin vuonna 1944 sotateollisen ponnistuksensa ansiosta. Hänen maineensa palautettiin vasta vuonna 1955. 

Tupolev toimi professorina Moskovan ilmailuinstituutissa. Hänet haudattiin Novodevitšin hautausmaalle Moskovaan. Hänen poikansa Aleksei Tupolev (1925–2001) oli myös menestyksekäs lentokoneinsinööri. Hänen kuuluisin koneensa oli Tupolev Tu-144.

## Lähteet

## Katso myös

* Tupolev, joka listaa Tupolevin suunnittelutoimiston suunnittelemat lentokoneet
Wexfordin kreivikunta

**Wexfordin kreivikunta** () on Irlannin tasavallan kreivikunta Leinsterin historiallisessa provinssissa maan kaakkoisosassa. Kreivikunnassa on 149&nbsp;605 asukasta (vuonna 2016) ja sen pinta-ala on 2&nbsp;353,2 neliökilometriä.

Wexfordin kreivikunnan pääkaupunki ja suurin kaupunki on Wexford, jolta se on saanut nimensä. Eoin Colfer on syntynyt Wexfordissa.

## Lähteet

## Aiheesta muualla

*Kreivikunnan internetsivut
Kilkennyn kreivikunta

**Kilkennyn kreivikunta** () on Irlannin tasavallan kreivikunta Leinsterin historiallisessa provinssissa maan eteläosassa. Kreivikunnassa on 99&nbsp;118 asukasta (vuonna 2016) ja sen pinta-ala on 2&nbsp;061,02 neliökilometriä.

Kreivikunnan pääkaupunki ja suurin kaupunki on Kilkenny, jossa sijaitsee mm. Kilkennyn olutpanimo.

## Lähteet

## Aiheesta muualla

*Kreivikunnan internetsivut
Albert Barillé

**Albert Barillé** (14. helmikuuta 1920 Pariisi – 5. helmikuuta 2009 Neuilly-sur-Seine) oli ranskalainen piirrossarjojen tekijä. Hän oli intohimoinen opettaja ja tuli tunnetuksi opettavaisista *[[Olipa kerran...|Olipa kerran]]* -sarjoistaan, sekä niiden luoneen animaatiostudion: Prodicis:in perustuksesta. Barillé kuoli 88-vuotiaana Neuilly-sur-Seinessa, helmikuun 5. vuonna 2009.

## Tuotanto
Barillén ensimmäinen ohjaustyö oli nukkeanimaatio *Colargoli* vuonna 1974. Tätä seurasi animaatiostudio *Procidiksen* perustaminen. Studio keskittyi tuottamaan opettavia ja viihdyttäviä piirrosanimaatioita lapsille. Kaikkiaan hän loi seitsemän *Olipa kerran* -sarjaa:

* Olipa kerran ihminen (*Il était une fois... l'Homme*, 1978)
* Olipa kerran avaruus (*Il était une fois... l'Espace*, 1981)
* Olipa kerran elämä (*Il était une fois... la Vie*, 1986)
* Olipa kerran Amerikka (*Il était une fois... les Amériques*, 1991)
* Olipa kerran keksijät (*Il était une fois... les Découvreurs*, 1994)
* Olipa kerran löytöretket (*Il était une fois... les Explorateurs*, 1997)
* Olipa kerran planeetta Maa (*Il était une fois... notre Terre*, 2008)
Barillén kuoleman jälkeen *Procidis* -studio on tuottanut sarjan hengessä olevan jatko-osan Olipa kerran keksintö (Il était une fois... Ces drôles d’Objets, 2023)

Sarjoja on käännetty yli 30 kielelle, ja ne ovat saaneet maailmanlaajuista tunnustusta.

## Lähteet

## Aiheesta muualla
* 
* Procidis 
* Ylen Elävä arkisto: Albert Barillé teki maailmanhistorian tutuksi koko perheelle
Offalyn kreivikunta

**Offalyn kreivikunta** (, ) on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 78&nbsp;003 asukasta (vuonna 2016) ja sen pinta-ala on 1&nbsp;995 neliökilometriä. Sen pääkaupunki on Tullamore. Kreivikunta on saanut nimensä muinaiselta Uí Failghen kuningaskunnalta; aiemmin se tunnettiin englanninkielisellä nimellä *King’s County*.

## Lähteet

## Aiheesta muualla

*Kreivikunnan internetsivut
Abigor

**Abigor** on itävaltalainen black metal -yhtye, jonka P.K. ja T.T. perustivat vuonna 1993. Vuonna 2000 T.T. erotettiin yhtyeestä hänen huumeongelmiensa vuoksi. Abigor hajosi vuonna 2003, mutta yhtye palasi yhteen taas vuonna 2006. Suurin osa yhtyeen levytyksistä julkaistiin levy-yhtiö Napalm Recordsin kautta.

## Diskografia
### Demot
* *Ash Nazg...* (1993)
* *Lux Devicta Est* (1993)
* *In Hate & Sin* (1994)
* *Promo Tape 2* (1994)
* *Moonrise* (1994)

### EP:t
* *Orkblut - The Retaliation* (1995)
* *Apokalypse* (1997)
* *Structures of Immortality* (1998)
* *In Memory* (2000)
* *Shockwave 666* (2004)

### Kokopitkät
* *[[Verwüstung - Invoke The Dark Age]]* (1994)
* *[[Nachthymnen (From the Twilight Kingdom)]]* (1995)
* *[[Opus IV]]* (1996)
* *[[Supreme Immortal Art]]* (1998)
* *[[Channeling the Quintessence of Satan]]* (1999)
* *[[Satanized (A Journey Through Cosmic Infinity)]]* (2001)
* *Nachthymnen + Orkblut* (uudelleenmasteroitu tupla-CD) (2004)
* *Verwüstung + Opus IV* (uudelleenmasteroitu tupla-CD) (2004)
* *[[Fractal Possession]]* (2007)
* *[[Time Is The Sulphur In The Veins Of The Saint]]* (2010)
* *Leytmotif Luzifer (The 7 Temptations of Man)* (2014)
* *Höllenzwang (Chronicles of Perdition)* (2018)
* *Four Keys to a Foul Reich* (2019)
* *Totschläger – (A Saintslayer's Songbook)* (2020)
* *Taphonomia Aeternitatis (Gesänge im Leichenlicht der Welt)* (2023)

### Kokoelmat
* *[[Origo Regium 1993-1994]]* (1998)

## Aiheesta muualla
* Viralliset kotisivut
* 
*
Etelä-Savon vaalipiiri

**Etelä-Savon vaalipiiri** oli Suomen eduskuntavaalien vaalipiiri vuosina 1907–2013. Vaalipiiri käsitti Etelä-Savon maakunnan alueen. Vuoden 2011 vaaleissa Etelä-Savosta valittiin kuusi kansanedustajaa. Vuonna 2013 vaalipiiri yhdistettiin Kymen vaalipiirin kanssa, ja niistä muodostettiin Kaakkois-Suomen vaalipiiri, jota käytettiin ensimmäisen kerran vuoden 2015 eduskuntavaaleissa. Vuosina 1925–1988 vaalipiiriä käytettiin myös presidentin valitsijamiesvaaleissa.

Vuoteen 1997 nykyisen Etelä-Savon vaalipiirin alue oli Mikkelin läänin vaalipiirin pääosa. Vuoden 2003 vaaleista lähtien vaalipiirit ovat perustuneet maakuntajakoon ja siten Hartola, Heinola ja Sysmä siirrettiin kuuluvaksi Hämeen vaalipiiriin, lisäksi Kangaslampi siirrettiin Pohjois-Savon vaalipiiriin. Vuoteen 1960 asti Mikkelin läänin vaalipiiriin kuuluivat myös Joutsa, Luhanka ja Leivonmäki, jotka ovat nykyisin Keski-Suomen vaalipiirissä.

Vaalipiiriin kuuluneet kunnat lakkautushetkellä eli vuonna 2013 olivat Enonkoski, Heinävesi, Hirvensalmi, Joroinen, Juva, Kangasniemi, Mikkeli, Mäntyharju, Pertunmaa, Pieksämäki, Puumala, Rantasalmi, Savonlinna ja Sulkava.

Vaalipiirin entisiä kuntia olivat Anttola, Haukivuori, Heinolan maalaiskunta (liitettiin Heinolaan, joka kuuluu nykyisin Hämeen vaalipiiriin), Jäppilä, Kerimäki, Mikkelin maalaiskunta, Pieksämäen maalaiskunta, Pieksänmaa, Punkaharju, Ristiina, Savonranta, Sääminki ja Virtasalmi. Lyhytikäisellä Pieksänmaalla ei tosin koskaan ehditty toimittaa eduskuntavaaleja, sillä vuoden 2003 vaalien aikaan oli vielä erilliset Jäppilä, Pieksämäen maalaiskunta ja Virtasalmi, ja vuoden 2007 vaalien aikaan Pieksänmaa oli jo osa Pieksämäkeä.

## Aikaisempia kansanedustajia

* Aksel Airo (Kok.) 1958−1966
* Jouni Backman (SDP) 1987−2007, 2011−2015
* Kalervo Haapasalo (SDP) 1951−1975
* Onni Hiltunen (SDP) 1930−1962
* Timo Ihamäki (Kok.) 1979−1983, 1993−2003
* Heli Järvinen (Vihr.) 2007−2011
* Väinö Kaasalainen (ML) 1951−1955
* Heikki Kainulainen (SMP, SKYP) 1970−1975
* Ahti Karjalainen (Kesk.) 1966−1979
* Katri Komi (Kesk.) 1999−2015
* Aili Laitinen (LKP) 1972−1975
* Jari Leppä (Kesk.) 1999−2015
* Erkki Liikanen (SDP) 1972−1990
* Mauri Miettinen (Kok.) 1972−1993
* Olli Nepponen (Kok.) 1999−2011
* Edvard Pesonen (SDP) 1933−1939, 1943−1966
* Olavi Ronkainen (SKL) 1972−1975, 1979−1987
* Unto Ruotsalainen (SKDL) 1975−1983
* Pirjo Rusanen (Kok.) 1983−1995
* Wiljam Sarjala (ML, Kesk.) 1948−1970
* Pentti Skön (SMP) 1983−1987
* Lenita Toivakka (Kok.) 2007−2015
* Kaj Turunen (PS) 2011−2015
* Pauliina Viitamies (SDP) 2007−2015
* Viljo Virtanen (SDP) 1951−1970

## Ääniharavat

## Puolueiden paikkamäärät vaalipiirissä

### Autonomian aika

### Sotienvälinen aika

### Nykyaika

## Lähteet
Longfordin kreivikunta

**Longfordin kreivikunta** () on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 40&nbsp;810 asukasta (vuonna 2016) ja sen pinta-ala on 1&nbsp;039,55 neliökilometriä. Sen pääkaupunki on Longford, jolta se on saanut nimensä.

## Lähteet

## Aiheesta muualla

*Kreivikunnan internetsivut
Pohjois-Savon vaalipiiri

**Pohjois-Savon vaalipiiri** oli Suomen eduskuntavaalien vaalipiiri vuosina 1907–2013. Vaalipiiri käsitti Pohjois-Savon maakunnan alueen. Pohjois-Savosta valittiin yhdeksän kansanedustajaa vuoden 2011 vaaleissa. Vuonna 2013 vaalipiiri yhdistettiin Pohjois-Karjalan vaalipiirin kanssa ja niistä muodostettiin Savo-Karjalan vaalipiiri, jota käytettiin ensimmäisen kerran vuoden 2015 eduskuntavaaleissa. Vuosina 1925–1988 vaalipiiriä käytettiin myös presidentin valitsijamiesvaaleissa.

Vaalipiirin nimi oli vuoteen 1960 asti **Kuopion läänin läntinen vaalipiiri**. Vaalipiiriin kuuluivat myös Hankasalmi ja Konnevesi, jotka tuolloin liitettiin Keski-Suomen vaalipiiriin. **Kuopion läänin vaalipiiri** sai puolestaan aikaisemmin Kuopion läänin itäiseen vaalipiiriin kuuluneet Kaavin, Rautavaaran ja Säyneisen. Vaaleissa 1999 alueesta käytettiin nimeä **Kuopion vaalipiiri**. Vuoden 2003 vaaleissa Kangaslampi siirrettiin Etelä-Savon vaalipiiristä Pohjois-Savon vaalipiiriin, sillä kunta oli vaihtanut maakuntaa vuoden 2002 alussa.

Vaalipiiriin kuuluneet kunnat olivat lakkautushetkellä vuonna 2013 Iisalmi, Juankoski, Kaavi, Keitele, Kiuruvesi, Kuopio, Lapinlahti, Leppävirta, Maaninka, Pielavesi, Rautalampi, Rautavaara, Siilinjärvi, Sonkajärvi, Suonenjoki, Tervo, Tuusniemi, Varkaus, Vesanto ja Vieremä.

Vaalipiirin entisiä kuntia olivat Iisalmen maalaiskunta, Kangaslampi, Karttula, Kuopion maalaiskunta, Muuruvesi, Nilsiä, Riistavesi, Säyneinen, Varpaisjärvi ja Vehmersalmi.

## Entisiä kansanedustajia

* Markku Eestilä (Kok. 2011−2015)
* Katri-Helena Eskelinen (Kesk. 1966–1987)
* Esa Hietanen (SKDL 1945–1962)
* Onni Hiltunen (SDP 1930–1962)
* Juuso Häikiö (Kok. 1962–1983)
* Elsi Katainen (Kesk. 2007−2015)
* Kimmo Kivelä (PS 2011−2015)
* Riitta Korhonen (Kok. 1995–2003)
* Kari Kärkkäinen (KD 1999–2011)
* Seppo Kääriäinen (Kesk. 1987−2015)
* Lasse Lehtinen (SDP 1972–1983)
* Yrjö Leino (SKDL 1945–1951)
* Väinö Malmivaara (Kok. 1927–1933)
* Olavi Martikainen (Kesk. 1972–1987)
* Pentti Oinonen (PS 2007−2015)
* Pentti Pekkarinen (Kesk. 1958–1975)
* Iivo Polvi (Vas. 1991–1999, 2001–2007)
* Kari Rajamäki (SDP 1983−2015)
* Markku Rossi (Kesk. 1991−1995, 1999, 2000−2015)
* Veikko I. Rytkönen (SKDL 1962–1966)
* Veikko J. Rytkönen (SKDL 1958–1975, 1978–1983)
* Yrjö Räisänen (SDP, SKDL 1930–1941, 1944–1948)
* Mirja Ryynänen (Kesk. 1987–1995, 1999–2003)
* Tahvo Rönkkö (Kesk. 1948–1972)
* Edit Terästö (SDP 1962–1972)
* Veikko Vennamo (ML, SMP 1945–1962, 1966–1987)
* Erkki Virtanen (Vas. 2003−2015)
* Jorma Vokkolainen (Vas. 1995–2001)
* Tuula Väätäinen (SDP 2003−2015)
* Eero Lämsä (Kesk. 1995−2007)
* Jyrki Katainen (Kok. 1999−2011) (vuoden 2011 vaaleista eteenpäin ehdolla Uudenmaan vaalipiirissä.)

## Ääniharavat

## Puolueiden paikat vaaleittain

### Autonomian aika

### Sotien välinen aika

### Nykyaika

## Lähteet
B-solu

**B-solut** kuuluvat immuunijärjestelmän soluihin eli lymfosyytteihin. Ne huolehtivat osaltaan elimistön spesifisen puolustusjärjestelmän humoraalisesta eli vasta-ainevälitteisestä immuniteetista. B-soluista käytetään myös nimityksiä B-imusolu ja B-lymfosyytti, ja niiden osuus on noin 20 prosenttia veren kaikista imusoluista.

## Muodostuminen
B-imusolut muodostuvat luuytimessä olevista kantasoluista ja jäävät myös kypsymään luuytimeen toisin kuin T-imusolut. Kypsymisen jälkeen B-solut kulkevat veren mukana sekundaarisiin imukudoselimiin, joihin ne pysähtyvät ja alkavat jakautua. Muodostuminen ja kypsyminen jatkuvat koko elämän ajan.

Kun B-imusolut aktivoituvat, suurin osa niistä erilaistuu vasta-aineita tuottaviksi plasmasoluiksi ja osasta kehittyy B-muistisoluja.

## Toimintaperiaate
Jokaisen B-imusolun solukalvossa on tuhansia samanlaisia antigeenireseptorimolekyylejä, jotka sitoutuvat kukin omaan antigeenityyppiinsä. Sitoutumisen jälkeen B-solu erilaistuu plasmasoluksi, joka alkaa tuottaa solun pinnan antigeenireseptorien kaltaisia vasta-aineita. Vasta-aineet kiertävät imunesteen ja veren mukana ja sitovat kohtaamiaan antigeenejä aiheuttaen niiden tuhoutumisen. 

## Lähteet

## Aiheesta muualla
Luuytimensiirto

**Luuytimensiirto** on lääketieteellinen toimenpide, jossa vaihdetaan ihmisen luuydin,  joka tuottaa uusia verisoluja. Siirto tehdään radikaalina hoitotoimenpiteenä ihmiselle, jolla on vakava veri- tai luuydinsairaus tai hematologinen syöpä.

Useimmat luuytimensiirrot tehdään leukemiapotilaille. Potilaan oma luuydin tuottaa silloin syöpäsoluja. Se tuhotaan voimakkaalla sytostaatti- tai sädehoitoannoksella, ja tilalle annetaan luovuttajan luuydintä. Luovuttaja voi olla lähiomainen tai vapaaehtoinen, jonka kudostyyppi sopii potilaalle. Luovuttajalta luuydintä kerätään yleensä lantioluusta, ja terveen luovuttajan luuydin kasvaa pian ennalleen. 

Suomen Punaisen Ristin Veripalvelu ylläpitää Suomessa luuytimen luovuttajista kantasolurekisteriä, joka toimii yhteistyössä maailman 43 muun rekisterin kanssa ja palvelee kaikkia suomalaisia ja ulkomaisia sairaaloita.

## Katso myös
* Elinsiirto
* Verensiirto
* Leukemia

## Lähteet

## Aiheesta muualla
Kuumaa hiekkaa (televisiosarja)

**Kuumaa hiekkaa** (*L’Île*) on seitsenosainen ranskalainen vuonna 1987 valmistunut Robert Merlen romaaniin pohjautuva ja François Leterrierin ohjaama minisarja, jonka tapahtumat perustuvat löyhästi vuonna 1789 tapahtuneeseen ''HMS Bountyn'' kapinaan. Robert Merle myös kirjoitti dialogin minisarjaan. Sarjan musiikin sävelsi Jean-Claude Petit. Suomessa sarjan esitti MTV vuonna 1989.

## Näyttelijät
Armagh’n kreivikunta

**Armagh’n kreivikunta** (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee Lough Neagh -järven eteläpuolella historiallisessa Ulsterin provinssissa. Kreivikunta on saanut nimensä Armagh’n kaupungilta.

Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 133&nbsp;969 asukasta ja sen pinta-ala oli 1&nbsp;265,56 neliökilometriä. Nykyään Armagh’n kreivikunnan alue kuuluu useaan piirikuntaan: Armagh, Banbridge and Craigavon, Newry, Mourne and Down ja Mid-Ulster.

## Lähteet

## Aiheesta muualla
Vladimir Petljakov

**Vladimir Mihailovitš Petljakov** (; 1891–1942) oli neuvostoliittolainen lentokonesuunnittelija. 

Petljakov syntyi Sambelkin kylässä Donin kasakoiden alueella Venäjällä vuonna 1891. Hän opiskeli teknikoksi Taganrogin opistossa. Vuosina 1917–1918 hän toimi teknikkona Moskovan yliopiston aerodynamiikan laboratoriossa, jota johti Nikolai Žukovski, ja samalla opiskeli siellä valmistuen vuonna 1922. 1921–1936 Petljakov työskenteli TsAGI-instituutissa, jota johti Andrei Tupolev. 

Vuonna 1936 Petljakovista tuli oman suunnittelutoimistonsa johtaja. Tähän aikaan oli uusille johtajille kysyntää, koska vanhemmat lentokoneinsinöörit oli vangittu 1930-luvun puhdistuksissa. Hän alkoi suunnitella kokometallisia lentokoneita ja kehitti monia alan tekniikoita. Petljakov johti ensimmäisten raskaiden pommikoneiden, kuten TB-1:n ja TB-3:n suunnittelua vuosina 1930–1935 ja nelimoottorisen Petljakov Pe-8 -pommikoneen ja Petljakov Pe-2 -syöksypommikoneen suunnittelua 1939–1940. 

Hän kuoli lento-onnettomuudessa Arzamasissa tammikuussa 1942.

Vladimir Petljakov sai Stalin-palkinnon vuonna 1941 ja Leninin kunniamerkin.

## Lähteet
* 

## Aiheesta muualla
* Air Pages: Vladimir Petlyakov
Helen Hunt

**Helen Elizabeth Hunt** (s. 15. kesäkuuta 1963 Culver City, Kalifornia, Yhdysvallat) on yhdysvaltalainen Oscarilla palkittu näyttelijä.

## Ura

Hunt tuli tunnetuksi 1990-luvulla televisiosarjasta *[[Hulluna sinuun]]*, jota tehtiin seitsemän tuotantokautta vuosina 1992–1999. Siinä hänen kumppaniaan näytteli sarjan tuottaja Paul Reiser. Tätä ennen hän oli näytellyt lähinnä useissa televisioelokuvissa. Hunt voitti sarjasta neljä kertaa Emmyn (1996, 1997, 1998 ja 1999) ja hänestä tuli sarjan viimeisenä kautena televisiohistorian parhaiten palkattu naisnäyttelijä.

Huntin läpimurtorooli valkokankaalla oli vuoden 1996 menestyselokuvassa *[[Twister (vuoden 1996 elokuva)|Twister]]*. Hunt voitti Oscar-palkinnon parhaasta naispääosasta elokuvasta *[[Elämä on ihanaa]]*. Tämän jälkeen hän piti kahden vuoden tauon elokuvista ja keskittyi teatterinäyttelemiseen.

Hunt palasi vuonna 2000 valkokankaalle elokuvilla *[[Tohtori T ja naiset]]*, *[[Anna hyvän kiertää]]*, *[[Cast Away – tuuliajolla]]* ja *[[Mitä nainen haluaa]]*.

## Yksityiselämä

Huntilla on monia palkintoennätyksiä. Hän on yksi harvoista näyttelijöistä, joka on voittanut Golden Globen, Emmyn ja Oscarin samana vuonna sekä ainoa naisnäyttelijä, jolla on neljä peräkkäistä Emmy-voittoa.

Hunt oli naimisissa näyttelijä Hank Azarian kanssa 1999–2000. Hänellä on yksi lapsi (s. 2004) nykyisen miesystävänsä Matthew Carnahanin kanssa.

## Filmografia

## Palkintoja
### Oscarit

* 1998 Paras naispääosa elokuvasta *[[Elämä on ihanaa]]*

### Emmyt

* 1996 Paras naispääosa televisiosarjasta *[[Hulluna sinuun]]*
* 1997 Paras naispääosa televisiosarjasta *Hulluna sinuun*
* 1998 Paras naispääosa televisiosarjasta *Hulluna sinuun*
* 1999 Paras naispääosa televisiosarjasta *Hulluna sinuun*
Ehdokkaana:
* 1993 Paras naispääosa televisiosarjasta *Hulluna sinuun*
* 1994 Paras naispääosa televisiosarjasta *Hulluna sinuun*
* 1995 Paras naispääosa televisiosarjasta *Hulluna sinuun*

### Golden Globet

* 1994 Paras naispääosa televisiosarjasta *Hulluna sinuun*
* 1995 Paras naispääosa televisiosarjasta *Hulluna sinuun*
* 1997 Paras naispääosa komedia- tai musikaalisarjassa televisiosarjasta *Hulluna sinuun*
* 1998 Paras naispääosa komedia- tai musikaalielokuvassa elokuvasta *Elämä on ihanaa*
Ehdokkaana:
* 1993 Paras naispääosa komedia- tai musikaalisarjassa televisiosarjasta *Hulluna sinuun*
* 1996 Paras naispääosa komedia- tai musikaalisarjassa televisiosarjasta *Hulluna sinuun*
* 1998 Paras naispääosa komedia- tai musikaalisarjassa televisiosarjasta *Hulluna sinuun*

## Lähteet

## Aiheesta muualla

* 
* 
*
Tyronen kreivikunta

**Tyronen kreivikunta** (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee Lough Neagh -järven länsipuolella historiallisessa Ulsterin provinssissa ja rajautuu etelässä ja luoteessa Irlannin tasavaltaan. Kreivikunnan pääkaupunkina toimi Omagh.

Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 139&nbsp;073 asukasta ja sen pinta-ala oli 3&nbsp;154,75 neliökilometriä. Nykyään Tyronen kreivikunnan alue kuuluu useaan piirikuntaan: Mid-Ulster, Derry and Strabane ja Fermanagh and Omagh.

## Lähteet

## Aiheesta muualla
Down

**Down** voi tarkoittaa ainakin seuraavia:

*Down, kreivikunta Irlannissa
*sukunimenä:
**John Langdon Down, brittiläinen lääkäri, joka kuvasi Downin oireyhtymän ensimmäisenä
**Lesley-Anne Down, brittiläinen näyttelijä
*Down, yhdysvaltalainen yhtye
**[[Down (albumi)|Down]]*, suomalaisen Sentenced-yhtyeen albumi
**[[Down (single)|Down]]*, yhdysvaltalaisen Blink-182-yhtyeen single.

## Katso myös
*Downin syndrooma, kromosomihäiriön aiheuttama oireyhtymä
Luettelo ministereistä Suomen liikenne- ja viestintäministeriössä

Tämä on luettelo Suomen liikenne- ja viestintäministeriössä (vuosina 1970–2000 liikenneministeriö) toimineista ministereistä.

Usein ministeriössä on toiminut vain yksi ministeri, toisinaan kaksi. Jotkin ministeriön asiat, useimmiten viestintäasiat, on saatettu eriyttää eri ministeriön ministerille. Oheisessa luettelossa on lueteltu sekä varsinaiset ministerit että sivutoimisesti ministeriössä toimineet ministerit.

Ennen liikenne- ja viestintäministeriön perustamista ministeriön asiat kuuluivat kulkulaitosten ja yleisten töiden ministeriöön, joka jakautui vuonna 1970 liikenne- ja työvoimaministeriöiksi.

## Ensimmäinen ministeri

Liikenne- ja viestintäministeriötä johtaa ministeri, jonka tehtävänimikkeenä on ollut ministeriön nimen mukaisesti *liikenneministeri* tai *liikenne- ja viestintäministeri*. Toisinaan vastuualueisiin on saatettu yhdistää myös muita tehtäviä, esimerkiksi kunta-asiat.

## Toinen ministeri
Viestintäasiat erotettiin omalle ministerilleen Vanhasen II hallituksessa, jossa niitä hoitamaan nimitettiin Suvi Lindén (Kok.), joka jatkoi myös Kiviniemen hallituksessa.

## Sivutoimiset ministerit
Ajoittain joitakin ministeriön asioita, useimmiten viestintäasiat, on liitetty muissa ministeriöissä toimivien ministerien tehtäviin. Ensimmäisen kerran näin oli vuosina 1990–1991, jolloin viestintäasiat olivat kulttuuriministeri Anna-Liisa Kasurisen vastuulla. Liikenneministerinä toimi tuolloin Ilkka Kanerva. 

Kataisen hallitukseen perustettiin asunto- ja viestintäministerin tehtävä, ja uutta salkkua hoitamaan nimitettiin Krista Kiuru (SDP), joka korvattiin SDP:n ministerikierrätyksen jälkeen Pia Viitasella. Vasemmistoliiton vetäydyttyä hallituksesta SDP joutui järjestämään ministerien tehtävät uudestaan ja opetus- ja viestintäministerien tehtävät yhdistettiin Kiurulle. Myöhemmissä hallituksissa viestintäasiat on yhdistetty perinteiseen tapaan ministeriötä johtavalle ministerille. 

## Lähteet

## Aiheesta muualla
*Liikenne- ja viestintäministeriön verkkopalvelu
*Liikenne- ja viestintäministeriön hallinnonala
Elephant

**Elephant** voi tarkoittaa ainakin seuraavia asioita: 
* *[[Elephant (elokuva)|Elephant]]*, Gus Van Santin draamaelokuva vuodelta 2003.
* *[[Elephant (albumi)|Elephant]]*, yhtyeen The White Stripes neljäs studioalbumi.
* HMS Elephant (1786), Britannian Kuninkaallisen laivaston Arrogant-luokan linjalaiva.
Jan Koller

**Jan Koller** (s. 30. maaliskuuta 1973 Smetanova Lhota) on tšekkiläinen entinen jalkapalloilija, pelipaikaltaan hyökkääjä. Hän edusti uransa viimeisellä kaudella ranskalaisseura AS Cannes’ta.

Parhaiten Koller muistetaan vuosistaan Borussia Dortmundissa, jonne hän siirtyi vuonna 2001. Juniorina hän pelasi TJ Smetanova Lhotassa ja ZVVZ Mileskossa. Ammattilaisurallaan hän on palloillut Sparta Prahassa (1994/95–1995/96), Lokerenissa (1996/97–1998/99) ja Anderlechtissa (1999/00–2000/01). Vuonna 2000 hän oli Belgian liigan paras maalintekijä. Vuosina 1995 ja 1996 hän voitti Tšekin mestaruuden Sparta Prahassa, vuosina 2000 ja 2001 Belgian mestaruuden Anderlechtissa ja vuonna 2002 Saksan mestaruuden Borussia Dortmundissa.

Koller jätti Borussia Dortmundin kesällä 2006 ja siirtyi Ranskan Ligue 1:een AS Monacon riveihin. Koller pelasi seuran paidassa 45 liigaottelua ja teki 11 maalia. Tammikuussa 2008 hän teki paluun Saksaan siirtyen kaksivuotisella sopimuksella 1. FC Nürnbergiin, mutta jo puolen vuoden kuluttua hän siirtyi Venäjälle PFK Krylja Sovetov Samaraan.

Koller pelasi Kryljassa puolitoista kautta. Tammikuussa 2010 hän siirtyi Ranskan Nationalissa pelaavaan AS Cannes'een kesään 2011 ulottuvalla sopimuksella.

Koller on Tšekin maajoukkueen kaikkien aikojen paras maalintekijä 55 osumallaan. Vuoden 2006 MM-kisoissa Koller teki maalin Tšekin ensimmäisessä ottelussa mutta loukkaantui kesken pelin eikä enää sen jälkeen pystynyt pelaamaan kisoissa. Vuoden 2008 EM-kisoissa Koller pelasi Tšekin kaikissa kolmessa ottelussa ja teki yhden maalin.

Koller on erittäin isokokoinen, pituudeltaan 202 senttimetriä ja painoltaan 106 kiloa. Hän aloitti jalkapallouransa maalivahtina, mutta vaihtoi hyökkääjäksi ennen ammattilaisuraansa. 

## Lähteet

## Aiheesta muualla
*Henkilökuva ja tilastoja
*http://www.lequipe.fr/Football/FootballFicheJoueur7612.html
Osmo Polvinen

**Osmo Antero Juhani Polvinen** (s. 15. toukokuuta 1946 Sotkamo) on suomalainen vasemmistoliittolainen poliitikko ja kansanedustaja 1991–1995. Sotkamon kunnanvaltuutettuna vuodesta 1972 toiminut Polvinen oli aiemmin näkyvä paikallinen vaikuttaja SKDL:ssä, jossa hän kuului puolueen pienviljelijäsiipeen. Sittemmin Polvinen vaikutti Kainuun maakuntavaltuuston varapuheenjohtajana. Hän toimii Kainuun sosiaali- ja terveydenhuollon kuntayhtymän yhtymävaltuuston puheenjohtajana.

Kansanedustajaksi Polvinen nousi vuoden 1991 vaaleissa puolueen pitkäaikaisen Kainuun ääniharava Arvo Kemppaisen kuoltua yllättäen hieman ennen vaaleja. Eduskuntavaaleissa 1995 Polvinen jäi niukasti puolueensa ensimmäiseksi varaedustajaksi Oulun vaalipiirissä.

## Lähteet

## Aiheesta muualla
*
Sylvain Wiltord

**Sylvain Wiltord** (s. 10. toukokuuta 1974 Neuilly-sur-Marnessa, Ranskassa) on ranskalainen jalkapalloilija, pelipaikaltaan hyökkääjä.  

Seuratasolla Wiltord pelasi ammattilaisuransa alkuvuosina Rennesissä 1992–1997 ja Girondins Bordeaux'ssa 1997–2000. Hän voitti Ranskan mestaruuden 1999 ja oli samaisena vuonna liigan paras maalintekijä (22 osumaa). Englantilaisseura Arsenalissa hän pelasi vuosina 2000–2004 ja voitti liigamestaruuden vuosina 2002 ja 2004 sekä FA Cupin vuosina 2002 ja 2003. Vuonna 2004 Wiltord siirtyi Lyoniin, jossa hän voitti kolme Ranskan mestaruutta. Elokuussa 2007 hän palasi takaisin Rennesin joukkueeseen. Viimeisinä pelivuosinaan hän edusti Marseillea, Metziä ja Nantesia.

Ranskan maajoukkueessa Wiltord pelasi 92 ottelua ja teki 26 maalia. Hän oli mukana voittamassa mestaruutta EM-kisoissa 2000. Hän tuli vaihdosta kentälle kahden ensimmäisen ottelun loppuminuuteilla ja pelasi kolmannessa alkulohko-ottelussa avauskokoonpanossa Ranskan varmistettua jatkopaikkansa jo kahden ottelun jälkeen. Puolivälierässä hän ei pelannut. Välierässä hän pääsi vaihdosta kentälle 72. minuutilla tilanteen ollessa tasan 1–1, ja Ranska sai voiton ratkaisseen rangaistuspotkun ja "Kultaisen maalin" Wiltordin lauottua jatkoajan lopulla pallon portugalilaisen Abel Xavierin käteen. Loppuottelussa Wiltord pääsi vaihtopelaajana kentälle 58. minuutilla ja teki 1–1-tasoitusmaalin aivan varsinaisen peliajan lopussa. Jatkoajalla Ranska voitti "Kultaisella maalilla".

MM-kilpailuissa 2002 Wiltord pelasi avauskokoonpanossa Ranskan kaikissa kolmessa ottelussa mutta tuolloin Ranska jäi alkulohkossaan viimeiseksi tekemättä maaliakaan.

## Lähteet
Franz Josef Strauß

**Franz Josef Strauß** (6. syyskuuta 1915 München, Saksan keisarikunta – 3. lokakuuta 1988 Regensburg, Länsi-Saksa) oli Saksan Baijerista kotoisin ollut poliitikko, joka kuului baijerilaiseen kristillissosiaaliseen unioniin (*Christlich-Soziale Union in Bayern*, CSU), joka edustaa kristillis-konservatiivista arvomaailmaa. Hän johti puoluetta kuolemaansa saakka vuodesta 1961 alkaen.

Ennen toista maailmansotaa Strauß opiskeli klassisia kieliä ja kansantaloutta Münchenin yliopistossa. Hän palasi sodasta yliluutnanttina Baijeriin, jossa toimi kunnallishallinnon tehtävissä. Strauß valittiin vuonna 1949 ensimmäisille Saksan liittopäiville. Sittemmin hän toimi useita kertoja ministerinä. Strauß kannatti Saksan liittotasavallan voimakkaampaa sitoutumista Yhdysvaltoihin. Tässä yhteydessä hän suosi sanaa suomettuminen (), varoittaen siten sosiaalidemokraattien liian lämpimiksi katsomistaan väleistä itäblokkiin nähden. Strauß toimi Baijerin pääministerinä 1978–1988, ja oli ehdolla Saksan liittokansleriksi vuoden 1980 liittopäivävaaleissa.

Strauß oli kansallissosialistisen NSKK:n jäsen vuosina 1937–1939 ja palveli toisen maailmansodan aikana natsi-Saksan Wehrmachtin riveissä poliittisena upseerina.

## Lähteet

## Aiheesta muualla
Kim Milton Nielsen

**Kim Milton Nielsen** (s. 3. elokuuta 1960 Kööpenhamina, Tanska) on tanskalainen jalkapalloerotuomari. 

196 senttimetriä pitkä Nielsen on toiminut tuomarina lukuisissa kansainvälisissä arvo-otteluissa, muun muassa 134 maaottelussa ja 44 Mestarien liigan kamppailussa. Hänen ensimmäisen arvokilpailunsa olivat 1996 Englannin EM-kisat. 

Nielsenin viimeinen kausi kansainvälisellä tasolla oli 2005. Tuolloin hän täytti 45 vuotta, joka on kansainvälisten otteluiden yläikäraja.

Kim Milton lähetti David Beckhamin pois ottelusta World Cup 1998:ssa jossa Englanti pelasi Argentiinaa vastaan.
Mpk

**MPK**- tai **mpk**-lyhenne tarkoittaa mm.

* MPK
**Maanpuolustuskoulutusyhdistys
**Maanpuolustuskurssi
* mpk
** meripeninkulma, etäisyysyksikkö
** matkapalvelukeskus
** metyylipropyyliketoni, joka on orgaaninen yhdiste (ketoni)
Jääkiekko talviolympialaisissa 1992

**Jääkiekon olympiaturnaukseen** Albertvillen talviolympialaisissa 1992 osallistui 12 joukkuetta. Isäntämaa Ranskan lisäksi turnaukseen osallistuivat kaikki 8 jääkiekon maailmanmestaruuskilpailujen 1991 A-sarjan joukkuetta sekä 2 parasta B-sarjan joukkuetta. Viimeisestä kisapaikasta järjestettiin karsinta B-sarjan neljännen joukkueen ja C-sarjan voittajan välille. Olympiaturnauksen pelijärjestelmää oli uudistettu. Joukkueet jaettiin kahteen lohkoon, jotka pelasivat yksinkertaisen sarjan. Molempien lohkojen neljä parasta selviytyivät puolivälieriin, jotka pelattiin pudotuspeleinä. Myös alkulohkojen viidenneksi ja kuudenneksi sijoittuneet joukkueet pelasivat omat pudotuspelinsä, missä ratkaistiin sijat 9.–12. Ottelut pelattiin 8.–23. helmikuuta 1992, Méribelin jääpalatsissa.

Neuvostoliiton hajoamisen johdosta hallitseva olympiavoittaja Neuvostoliitto ei osallistunut kisoihin. Neuvostoliiton seuraajavaltioiden muodostama Itsenäisten valtioiden yhteisö osallistui Albertvillen kisoihin Yhdistyneenä joukkueena, joka käytti lippunaan olympialippua ja kansallislaulunaan olympiahymniä. Yhdistynyt joukkue koostui yhtä pelaajaa lukuun ottamatta Venäjän pelaajista. Kisojen loppuottelussa Yhdistynyt joukkue voitti Kanadan.

## Karsinta
Edellisen vuoden maailmanmestaruuskilpailujen B-ryhmän neljäs Puola ja C-ryhmän voittaja Tanska, pelasivat karsintaottelut viimeisestä olympiaturnauspaikasta.

## Joukkueet

**Lohko A**
* 
* 
* 
* 
* 
* 

**Lohko B**
* 
* 
* 
* 
* 
* 

## Alkulohkot
### Lohko A

Ottelujen alkamisajat paikallisia aikoja

### Lohko B

Ottelujen alkamisajat paikallisia aikoja

## Pudotuspelit

### Ottelut sijoista 9.–12.
#### Ensimmäinen kierros

#### Ottelu 11. sijasta

#### Ottelu 9. sijasta

### Puolivälierät

### Ottelut sijoista 5.–8.
#### Ensimmäinen kierros

#### Ottelu 7. sijasta

#### Ottelu 5. sijasta

### Välierät

### Pronssiottelu

### Loppuottelu

## Lopputulokset

## Tiedotusvälineiden edustajien valitsema tähtikentällinen
***Maalivahti:**  Ray Leblanc
***Puolustajat:**  Igor Kravtšuk,  Dmitri Mironov
***Hyökkääjät:**   Håkan Loob,  Vjatšeslav Bykov,   Eric Lindros

## Pistepörssi

## Mitalistijoukkueiden pelaajat

## Katso myös
* Jääkiekon maailmanmestaruuskilpailut vuonna 1992

## Lähteet
Will Hunting

**Will Hunting** () on vuonna 1997 ensi-iltansa saanut Gus Van Santin ohjaama draamaelokuva. Se kertoo ongelmallisesta ihmelapsesta Will Huntingista, jota näyttelee Matt Damon. Elokuvan ovat käsikirjoittaneet Damon ja Ben Affleck.

Elokuvaa on verrattu J. D. Salingerin romaaniin *[[Sieppari ruispellossa]]* ja jotkut väittävät, että käsikirjoituksessa olisikin vaikutteita teoksesta. Elokuvan päähenkilö muistuttaa tietyiltä osin matemaatikkoja Srinivasa Ramanujan ja George Dantzig.

*Will Hunting* kuvattiin Bostonin alueella. Mel Gibson oli jo lupautunut elokuvan tuottajaksi ja ohjaajaksi. Van Sant innostui kuitenkin käsikirjoituksesta ja oli innokas ohjaamaan elokuvan. Matt Damon piti monista Van Santin elokuvista ja tämän monimutkaisten tunteiden ja  hahmojen ohjaamistavasta.

Robin Williams palkittiin roolistaan parhaan miessivuosan Oscarilla. Lisäksi Damon ja Affleck voittivat esikoiskäsikirjoituksestaan parhaan alkuperäiskäsikirjoituksen Oscarin. Elokuva oli yhteensä ehdolla yhdeksään Oscariin.

## Näyttelijät

## Palkintoja
### [[Oscar]]it
*Paras miessivuosa: Robin Williams
*Paras alkuperäiskäsikirjoitus: Ben Affleck, Matt Damon
Ehdokkaana:
*Paras elokuva
*Paras miespääosa: Matt Damon
*Paras naissivuosa: Minnie Driver
*Paras ohjaus: Gus Van Sant
*Paras leikkaus: Pietro Scalia
*Paras elokuvamusiikki: Stephen Warbeck
*Paras laulu: Elliott Smith (*Miss Misery*)

### [[Golden Globe]]t
*Paras käsikirjoitus: Ben Affleck, Matt Damon
Ehdokkaana:
*Paras draamaelokuva
*Paras miespääosa draamaelokuvassa: Matt Damon
*Paras miessivuosa: Robin Williams
ABrowse

**ABrowse** on verkkoselain AtheOS:iin ja Syllableen. Kuten Applen tietokoneiden Safari-selain, se käyttää KHTML:ää pohjana. ABrowsen käyttöönotto ja KHTML-kääntö ovat Kurt Skauenin käsialaa.

KHTML:n käännösongelmien vuoksi Syllablessa, ABrowserin käyttämä KHTML-selainpohja saatetaan poistaa käytöstä ABrowserissa ja siinä saatetaan alkaa käyttää Geckoa pohjalla sen helpon käännettävyyden vuoksi.
Kadettikunta

**Kadettikunta ry** on itsenäisen Suomen kadettikouluissa upseerin tutkinnon suorittaneiden upseerien ja Maanpuolustuskorkeakoulussa sekä puolustushaara-, aselaji- ja toimialakouluissa opiskelevien kadettien maanpuolustusaatteellinen yhteisö.  

Itsenäisen Suomen Kadettikoulun ensimmäinen kurssi alkoi 25. tammikuuta 1919 ja päättyi 31. maaliskuuta 1920. Kadettikoulun vuosipäivän juhlaan kokoontuneet ensimmäisen kadettikurssin upseerit perustivat Kadettikunnan 27. tammikuuta 1921. 

Kadettikunnan jäseneksi voidaan hyväksyä Suomen kansalaisena Suomessa upseerin tutkinnon suorittanut henkilö tai Suomen kansalaisena upseerin tutkintoa suorittava kadetti. Kadettikunnan hallitus hyväksyy upseerin tai kadetin jäseneksi hakemuksen perusteella. 

Kadettikunnan nykyinen puheenjohtaja on kenraalimajuri Jari Kallio.

Kadettikunnan toiminnan tarkoituksena on
* kadettiupseerien yhteenkuuluvuuden ylläpitäminen ja edistäminen
* kadettiupseerien ammattitaidon kehittäminen
* upseerin ammattiylpeyden ja arvostuksen vaaliminen
* upseerikunnan verkottuminen turvallisuuden ja  maanpuolustuksen toimintakenttään ja osallistuminen asiantuntijoina siinä käytävään keskusteluun
* kansalaisten maanpuolustustahdon vahvistaminen  jakamalla tietoa Suomen turvallisuuspolitiikasta ja  maanpuolustuksesta.

Kadettikunta julkaisee neljä kertaa vuodessa ilmestyvää Kylkirauta-jäsenlehteä.

## Lähteet

## Aiheesta muualla
* Kadettikunta
Arthur Kukkula

**Arthur ”Artturi” Fredrik Kukkula** (7. helmikuuta 1912 Kokemäki – 25. toukokuuta 2016 Sastamala) oli suomalainen helluntaisaarnaaja. Hän tuli tunnetuksi erityisesti pitkistä evankelioimismatkoistaan ja poikkeuksellisesta hengellisestä työurastaan, joka jatkui hyvin korkeaan ikään.

## Varhainen elämä ja tausta
Arthur Kukkula syntyi 7. helmikuuta 1912 Kokemäen pitäjän Kakkulaisten kylässä Kukkulan torpan nuorimmaisena, seitsemäntenä lapsena. Hänen lapsuuteensa kuuluivat maataloustyöt. Myöhemmin hänen elämänsä ja palvelutyönsä keskeiseksi paikkakunnaksi muodostui Vammala, jossa hän eli kuolemaansa saakka.

Lapsuudessa evankeliumin julistaminen tuli kylän menossa tutuksui, mutta Arthur omaksui kuitenkin ateistisen maailmankatsomuksen. Asevelvolisuusaikana Kukkula sairastui vaikeaan keuhkokuumeeseen. 

## Palvelutyö ja hengellinen profiili
Kukkula toimi helluntailiikkeessä julistajana noin 70 vuoden ajan, minkä vuoksi häntä on luonnehdittu sananjulistajaveteraanina. Hänen julistuksensa painottui Raamattuun, parannukseen, Pyhän Hengen työhön ja henkilökohtaiseen uskonratkaisuun.​​

Hänen kerrotaan lukeneen Raamatun läpi reilusti yli tuhat kertaa, mikä näkyi vahvana raamatuntuntemuksena ja runsaina raamatunviittauksina saarnoissa. Kukkulan elämäntyöstä on kirjoitettu myös elämäkerta ”Henki tekee eläväksi: Arthur Kukkulan elämä ja työ”.

## Työn perintö
Kukkulaa pidetään suomalaisessa helluntailiikkeessä esikuvana pitkäjänteisestä, yksinkertaisesta ja Raamattuun sitoutuneesta julistajasta. Hänen vaikutuksensa näkyy erityisesti vanhemman helluntaisukupolven hengellisessä elämässä ja seurakuntien historiassa.

Hän piti yksin tai osavastuuta kantaen noin 20&nbsp;000 hengellistä kokousta. Hän kertoi myös että hänen kauttaan on 17&nbsp;000 ihmistä saanut Pyhän Hengen kasteen ja kielilläpuhumisen lahjan. Kukkula oli Suomen helluntaiherätyksen ikäpresidentti.

## Viimeiset vuodet
Viimeiset vuotensa Kukkula asui palvelutalo Taimintuvassa. Hän kuoli 104-vuotiaana 25. toukokuuta 2016.

## Yksityiselämä
Arthur Kukkula meni naimisiin Julia Kukkulan kanssa vuonna 1936. Heidän avioliittonsa kesti Julian kuolemaan saakka vuoteen 1989 saakka. Julian tuki oli merkittävä saaarnatyössä Suomessa ja ulkomailla. Julian kuoleman jälkeen Kukkula tapasi toisen vaimonsa Alma Väisäsen majoittuessaan tämän tyttären, Eeva Kota-ahon, kodissa Vaasan kokoussarjan aikana vuonna 1991. Kukkula ja Väisänen avioituivat 15. kesäkuuta 1991 Alman kotiseurakunnaasa Oulaisissa.

## Lähteet

## Kirjallisuutta
*